als_Latn dik_Latn sag_Latn
Farmacistët, kreditet që duhen për të mos humbur punën
Nëse nuk kanë 100 kredite nuk mund të vijojnë ushtrimin e profesionit pa kaluar nëpër testin e kontrollit të njohurive që kanë mbledhur nëpërmjet aktiviteteve të ndryshme kualifikuese gjatë viteve të fundit. Ky është kushti që duhet të përmbushin deri në fundit të muajit dhjetor me mijëra farmacistë në të gjithë vendin. Burime pranë Qendrës së Edukimit në Vazhdim bëjnë me dije se janë me qindra farmacistët që janë me zero kredite, edhe pse kanë pasur kohë rreth 4 vjeçare për t’i siguruar ato. Gjithashtu një pjesë e mirë e farmacistëve të tjerë që kanë siguruar kredite nga ndjekja e aktivitete janë ende shumë larg sasisë së kreditove të kërkuara. Megjithatë, jo të gjithë farmacistëve do t’u kërkohen 100 kredite të konfirmuara në fund të vitit 2014, kohë në të cilën mbyllet dhe programi i certifikimit të profesionit. Urdhri i Farmacistëve të Shqipërisë ka sqaruar kushtet mbi kreditet e edukimit në vijim për çdo farmacist. Sipas përcaktimeve të detajuara niveli i krediteve të kërkuara reduktohet në varësi të kohës në të cilën farmacisti është anëtarësuar në Urdhrin Profesional të Farmacistit. Në këto kushte të gjithë farmacistët që janë anëtarësuar në urdhër deri më datën 30 prill të 2010-s duhet të kenë 100 kredite. Ndërsa ata që janë anëtarësuar pas datës 11 maj të 2010 duhet që deri në mbyllje të viti të kenë siguruar plot 80 kredite. Shifër kjo, e cila zbret gradualisht vit pasi viti deri në 20 kredite për të gjithë farmacistët që janë licencuar për të ushtruar profesionin gjatë majit të 2013-s deri në prill të 2014. Shpëtojnë nga detyrimi për sigurimin e krediteve që të gjithë farmacistët që kanë marrë licencën profesionale pas muajit maj 2014, si dhe ata që i shtohen tregut farmaceutik gjatë muajve në vijim deri në përmbyllje të programit të ricertifikimit. Edukimi në vazhdim është një proces që ka nisur që në vitin 2010. “Cikli i parë i procesit të riçerifikimit përfundon në dhjetor të vitit 2014. Të gjithë farmacistët deri në fund të këtij cikli duhet të kenë përfituar 100 kredite në total. Përjashtohen nga ky numër kreditesh profesionistët të cilët janë bërë anëtarë të Urdhrit të Farmacistëve pas vitit 2010, numri i krediteve të cilëve përcaktohet nga viti i anëtarësimit në këtë urdhër. Ju bëjmë me dije se, nëse numri i krediteve që ju nevojiten për këtë cikël riçertifikimi tejkalohet, këto kredite nuk mbarten në ciklin pasardhës. Gjithashtu, ju sqarojmë se këto kredite mund të përfitohen, jo vetëm nga ndjekja e seminareve dhe konferencave të akredituara të cilat ofrohen nga urdhri, apo ofrues të tjerë të këtij shërbimi, por gjithashtu edhe nga plotësimi i formularit të vetëraportimit të aktiviteteve të edukimit në vazhdim mbi leximin individual të literaturës përkatëse”, bëjnë me dije burimet zyrtare të Urdhrit të Farmacistëve të Shqipërisë
Numri i krediteve që farmacistët duhet të kenë deri në fund të 2014
- Farmacistët e anëtarësuar në urdhër deri më datën 30 prill 2010, duhet të kenë 100 kredite në total
- Farmacistët e anëtarësuar në urdhër nga data 1 maj 2010 deri në 30 prill 2011 duhet të kenë 80 kredite në total.
- Farmacistët e anëtarësuar në urdhër nga data 1 maj 2011 deri në 30 prill 2012 duhet të kenë 60 kredite në total.
- Farmacistët e anëtarësuar data 1 maj 2012 deri në 30 prill 2013 duhet të kenë 40 kredite në total.
- Farmacistët e anëtarësuar në urdhër nga data 1 maj 2013 deri në 30 prill 2014 duhet të kenë 20 kredite në total.
- Farmacistët e anëtarësuar në urdhër nga data 1 Maj 2014, e në vazhdim nuk kanë detyrime për kredite për këtë cikël.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn